Luxurious 7 Bedroom Villa Sleeps 14-18 Guests - 10 mins to Ibiza Town - TripAdvisor - Holiday Home in San Rafael
Secure Parking - Ocean Views - Rental in San Rafael
Sightseer10177105304, VR Owner at Luxurious 7 Bedroom Villa Sleeps 14-18 Guests - 10 mins to Ibiza Town, responded to this reviewResponded 1 week ago Kinders van die wind | News24
“RISK,” is ‘n internasionale organisasie wat hulle op noodleniging toespits ten opsigte van “weggooikinders.” Die organisasie skat dat daar in 2016 na berekening 400 000 000 kinders is wat op die strate en in die stede van die wêreld sonder heenkome ronddwaal. Saam met die kategorie van weggooi-kinders is daar ook verwaarloosde kinders.
Dit is kinders wat emosioneel, fisies of op een of ander manier verwaarloos word. Voeg daarby nog die aantal kinders wat gemolesteer word en dis duidelik dat om kind te wees in ons dag nogal ‘n uitdaging is.
Kinders maak reeds een derde van die wêreldbevolking uit - 264-miljoen van daardie kinders verrig onwettig kinderarbeid. Voorwaar kinders van die wind, by wyse van spreke.
Die een wat ons geleer het om kinders te ag, is niemand minder nie as die Here Jesus Christus self. Matteus 19:14 sê: “Laat die kindertjies na My toe kom en verhinder hulle nie, want aan sulkes behoort die koninkryk van God.” Jesus het deernis met kinders gehad. Hy het hulle raakgesien en hulle was in Sy oë volwaardige burgers van die koninkryk van God. Op een plek in die Bybel sê Hy dat as ons een van die kleintjies wat in Hom glo, laat struikel, ons maar net sowel ‘n meulsteun om ons nek kan bind en in die see spring. (Matteus 18:6) Weliswaar was die uitdrukking gemik op die wyse waarop ons mekaar as Sy volgelinge behandel, maar nietemin is die uitspraak ook op kinders gemik.
Dit is tyd dat ons belê in ons kinders. Kinders het liefde, aandag, sorg nodig. Verloor ons vandag ons kinders deur verwaarlosing, misbruik, of wat ookal, verloor ons die volgende geslag volwassenes.
Onthou om wanneer jy hier klaar gelees het vir jou kind of kleinkind te prys en te vertel hoe kosbaar hy of sy vir jou is. Wys dat jy omgee deur hom of haar in die oë te kyk, of te omhels en luister na wat hy of sy sê. Laat die kinders maar tande tel in die geselskap. Sien hulle raak. Het ons soos Jesus deernis met kinders?